ming030890/wiki-yue-high-quality huggingface dataset:
天河城

天河城（粵拼：tin1 ho4 sing4；英文：TEEMALL）係廣州市嘅一間大規模嘅現代綜合商務體，係有夾買嘢、食嘢、娛樂、休閒同商務等功能比較齊全。地址喺天河區嘅天河路南邊；體育西路嘅東邊；天宏廣場嘅西邊；及天河南一路嘅北邊嗰度。呢間商場喺廣州入面係出嗮名嘅。因為佢既係中國大陸度最早開業嘅大型購物中心，又係之前俾人話過係「中國第一商城」，重更加係天河城商圈入面，最緊要嘅一部分，甚至係世界第一人流商場都有（從2005年開始，呢間商場嘅人流量去到120000000人次）。

性質
樓層數：10層
地面×7　地下×3
0樓到7樓係商業經營場地
-2樓到-1樓係停車場
建築面積：差唔多16萬平方米
商業場地建築面積：差唔多11萬平方米
喺商場嘅樓上，重有45層樓嘅寫字樓同埋粵海天河城大廈響度。

史
天河城喺1992年8月18號奠基，1992年11月18號就開始喐手起，一直到1996年2月9號先至起好，重喺嗰年8月18號正式開業。嚟到2004年5月1號嘅五一黃金週，天河城嘅日客流量去到810,000人次，甚至喺2004年10月1號嘅十一黃金週第一日去到830,000人次都有不過喺2005年12月就搞第二次裝修，而天夢宮同好多間租户喺重新裝修之後先至重新開檔。天河城嘅商舖出租率，喺1999年之後就幾乎去到100%。
2011年4月27號上晝10點到，露台嘅冷卻塔就發生火燭，冇人傷亡。而火燭喺朝早10點25分整熄咗。

入面嘅設施
天河城嘅夜景
天河城嘅南門，體育西路站嘅C出入口附近。

0樓
有日資連鎖零售集團——吉之島，喺1996年就殺到天河城，佢重係中國大陸第一間分店，入面重有百貨商場同超市、便利店同自助銀行響度。地鐵嘅體育西路站C出入口就喺呢度附近。

1樓
主要係時裝、皮具皮鞋、精品、名表、化妝品、銀行、休閒飲品、美容中心同屈臣氏，同埋大批國際入面比較出名嘅品牌。

2樓
東南塔樓：天河城百貨男裝部
北樓：飲品檔仙蹤林
西南塔樓：有名流美髮中心
中庭：有好多間銀行櫃員機
凈低嗰啲都係時裝同精品嘅商舖。
其中，香港個人護理零售商——萬寧嘅第一間廣州分店，喺2004年10月嗰陣開業。

3樓
主要係天河城百貨，入面賣黃金首飾、皮具鞋類、女裝、鐘錶同化妝品；重整咗眼鏡、精品、藥房同時裝零售、休閒飲品嘅區域。

4樓
主要有數碼園同通訊器材城，入面賣各種電子產品，包括移動電話、電腦同配件、掌上遊戲裝置同音響設備等。
東南塔樓：天河城百貨嘅電器、傢俱用品嘅經營場地同埋超市部門嘅場地。
喺2003年開始 ，飛揚影城就喺呢度搞咗5個放映廳嘅電影院響度。

5樓
有天河城百貨嘅體育用品舖、親子樂園同休閒館。重有玩具、書店、家居精品、音像製品同美容美甲等零售商舖。

6樓
有遊樂場同美食坊。入面包括咗22個風味同900個座位嘅飲食場地。其中，入面比較出名嘅城市英雄就喺呢度經營，佢係一間連鎖經營嘅動漫遊戲場所。

分店
而家天河城（計埋全資子公司——天河城百貨）一共開咗6間分店，其中5間喺度開緊，1間已經執咗笠。佢嘅主要分店：
天河城百貨（北京路店）
天河城百貨（奧體店）
天河城百貨（萬博中心店）
天河城百貨（白雲新城店）
天河城百貨（萬博店）
天河城百貨（虎門店）

所謂「天河城效應」
天河城嘅超多人流。喺節假日嗰陣，有好多遊客成日嚟天河城嗰度。
由於佢係中國大陸入邊最早嘅購物中心，加上佢日日都有好多客流響度，所以就搞出咗「天河城效應」嘅嘢。而「天河城效應」唔單止喺成個廣東省，甚至喺全中國大陸都出嗮名。就喺名氣嚟講，佢最大。而家係成個廣州入面，現代嘅商業標誌品牌，有好多市民同旅客買嘢都知呢度有間噉嘅商場響度。而喺體育西路同天河路附近商圈都發展得好快，所以有好多間購物中心、食肆同娛樂設施出嗮嚟，就喺業界嚟講，出現咗「天河城商圈」嘅嘢。
天河區婦幼保健院

醫院喺1949年8月成立，初期係廣州軍區附屬第一醫院屬下嘅婦產科門診部。1995年4月，廣州軍區廣州總醫院將呢間嘢任命成廣州軍區聯勤部門診部，重改名做廣州軍區第一直屬醫院而加掛咗「天河區婦幼保健院」個牌。2001年5月通過咗廣東省二级甲等婦幼保健院嘅評審。2014年7月8號重收購咗原天河區疾控中心，做咗天河區婦幼保健院嘅分院。
天河公園

天河公園（粵拼：tin1 ho4 gung1 jyun4*2），又叫東郊公園（dung1 gaau1 gung1 jyun4*2），係廣東廣州天河區員村一個公園，喺1928年起好。南邊挨住黃埔大道中，西邊挨住天府路，北邊挨住中山大道西，東邊係天河軟件園南區。

敘述
公園總面積係70.2公頃。中間有個湖，面積10公頃。公園入面有好多草坪、丘陵、林木，仲有兩個園林，攞過第廿二屆世界博覽園金獎嘅粵暉園同日本園林博覽會金獎嘅粵秀園。鄧世昌衣冠冢亦喺呢度。
公園內有得扒艇，仲有兒童樂園、游水池、餐廳、士多等設施。

歷史
公園落成嗰陣叫做「石牌林場」。1933年改名做「中山公園」。1951年，成個公園搞咗綠化造林，並劃分成中山林場、中山農場、中山果園等。1957年改做「森林公園」，1962年改做「東郊公園」。1997年先至改成「天河公園」。
大窩口道

大窩口道，香港一道，喺新界葵涌，行政上歸葵青區。佢橫跨葵涌新區，盤繞山上。依山而建，故此彎彎曲曲。佢由葵興去到大窩口，係連住山兩邊嘅大路。係今下葵興去荃灣，其中一條路。
道起自葵興地鐵站南端，興芳路口。去到聖公會荊冕堂邊，德士古道、荃富街交界。
中間路口有，近基督教香港信義會天恩堂，同葵盛圍交界。近聖公會仁立小學，又再同葵盛圍交界。去到坑坪街遊樂場，同坑坪街交界。近葵涌街坊福利會，同禾塘咀街交界。喺上角街花園，同上角街交界。近循道衛理聯合教會亞斯理堂，又再同上角街交界。之後一直落山，去到關帝廟附近，同石頭街交界。去到大窩口商場，同大廈街交界，近宏華大廈，再同大廈街交界。
有兩個遊樂場以佢命名，大窩口道遊樂場同埋大窩口道南遊樂場。
佢主要經過葵涌邨同大窩口邨。

文
英文寫做Tai Wo Hau Road。
22°22′05″N 114°07′45″E﻿ / ﻿22.36819°N 114.12923°E﻿ / 22.36819; 114.12923
大窩口道遊樂場

大窩口道遊樂場，香港公園之一，遊樂場之一，喺葵涌大窩口道，英文叫Tai Wo Hau Road Playground。行政上歸葵青區。設施有硬地球場、滾軸溜冰場，以及五人足球場。
大窩口邨

大窩口邨，香港公共屋邨之一，喺新界大窩口，行政上歸葵青區。邨喺大窩口道十五號，有十七座樓，一九七九年入伙。
邨有街叫大廈街。
大窩坪

大窩坪係香港九龍北面嘅一處地方，喺石硤尾北面嘅畢架山西南山腰一帶，地區行政上屬於深水埗區。
大窩坪係九龍北部嘅一個重要道路交匯處，呈祥道、龍翔道、大埔道、歌和老街同埋南昌街都喺呢區交匯。
大窩東支路

大窩東支路（Tai Wo Service Road East），係香港新界連接粉嶺同大窩嘅一條馬路，亦係粉嶺公路嘅分支，途經九龍坑新圍、元嶺、塘坑東村等嘅地方。呢條路一路都無巴士途經，只有綠色小巴25B途經。
大窩坪交匯處

大窩坪交匯處(第二代)（英文：Tai Wo Ping Interchange）係香港嘅道路分層交匯處，響筆架山南面山坡，即係九龍北面嘅大窩坪。
大窩坪交匯處總共交匯八條路：
呈祥道：連接葵涌貨櫃碼頭同大埔道，香港7號幹線一部份。
大埔道：連接界限街同琵琶山，後面嘅大埔公路通去沙田同大埔。
龍翔道：連接彩虹邨同大埔道，香港7號幹線一部份。
南昌街：連接深水埗南面同石硤尾、大窩坪，南北走向。
歌和老街：連接九龍塘同大窩坪，東西走向。
澤安道：澤安邨行車路。
龍坪道：畢架山花園行車路。
大窩坪道：連接南昌街同大窩坪，響澤安邨西面。
大窩口

大窩口（Tai Wo Hau）係香港荃灣東面一個地方。西面係葵涌，行政上歸葵青區，另包括國瑞路附近，屬於荃灣區嘅幾條鄉村。個位置大概係響大窩口道呢個山谷一帶，大窩口邨起好之後，亦都指埋邨同邨周圍。
陳任盛嗰四個仔未喺牛牯墩起三棟屋之前，響大窩口附近圍海做田，重響響大清乾隆廿二年，即係1575年，響今日大窩口道，大窩口邨富民樓左近起咗第一間草屋，呢處舊時就叫老屋場。
1961年大窩口邨起成，開始有搬入去住。條邨由山腳起到上出，而大窩口道亦都同期起好，方便邨民上落。
大窩口嘅交通主要由多條巴士小巴路線以及港鐵大窩口站提供服務。不過由於大窩口站位置相對偏遠，而唔少附近居民會喺荃灣站搭地鐵，以致大窩口站成為荃葵青甚至成條荃灣綫最少人用嘅車站。
大窩口站

大窩口站（粵拼：daai6 wo1 hau2 zaam6；英文：Tai Wo Hau Station）係香港港鐵荃灣綫嘅一個地底車站，喺新界大窩口，響荃灣區裏面。個站喺正青山公路近住大窩口邨對面國瑞路公園地底。大窩口站喺1982年5月10號啟用，用深綠同淺綠做主色。

車站結構
大窩口站係一個地底站，喺新界荃灣區青山公路以北嘅國瑞路公園地底，但係對面嘅大窩口邨就喺葵青區裏面，因此有唔少乘客誤以為大窩口站喺葵青區。
喺東涌綫通車之前，大窩口站係新界唯一起喺地底嘅港鐵車站。

車站月台
車站設有2個月台，以島式月台方式排列，各月台都有月台幕門。全站只有2條扶手電梯，同大水坑站一樣，係港鐵系統中最少扶手電梯嘅車站。

利用狀況
荃灣綫起嗰時，原計劃影響到三棟屋村地基。爲咗避免不良影響，荃灣站向東北移，移近大窩口方向。原計劃用大窩口站嘅人，落成後去咗荃灣站，結果少咗人用大窩口站。

車站歷史
大窩口站喺1982年5月10號隨住荃灣綫首段工程通車而啟用。喺荃灣綫計劃初期，大窩口站主要服務三棟屋村至大窩口邨一帶居民，後因荃灣綫定線影響三棟屋村大部份地基，政府將舊有三棟屋搬遷，並成為現時三棟屋博物館。呢次搬遷令荃灣站位置向東北遷移，因此大窩口站預計使用量比一般港鐵站為少。

加建升降機工程
港鐵同路政署合作，為接駁港鐵車站的行人天橋起部「一梯兩用」升降機，乘客可以乘搭升降機直接往返行人天橋、地面同大窩口站大堂，該升降機已喺2009年初投入服務。

更換站內升降機
連接月台與大堂嘅升降機（2017年7月）
連接大堂同月台升降機曾於2017年1月13日起，暫停使用，以更換為較新型號，並於2018年1月重投服務。
大窩口道南遊樂場

大窩口道南遊樂場，香港公園之一，遊樂場之一，喺葵涌，大窩口大窩口道，英文叫Tai Wo Hau Road South Playground。行政上歸葵青區。設施有硬地球場、緩跑徑、健身徑，以及五人足球場。裏面有間福德古廟。
大窩口體育館

大窩口體育館，香港室內體育館之一，喺葵涌大窩口大廈街三十九號，青山公路對上山，英文叫Tai Wo Hau Sports Centre，前身係大窩口邨F座。行政上歸葵青區。設施有籃球場、排球場、羽毛球場、壁球場、乒乓球檯、活動室、健身室。
姣

姣係香港粵語俗語，通常指女人主動去撩男人嘅行為，又叫做發姣、拋生藕、放生電。
姣呢個字係「姣斯躉篤」嘅簡稱，原意係形容女人擺動囉柚賣弄性感去吸引男人。
姨丈

姨丈（丈讀獎），姨媽嘅老公，或者亞姨個老公，即係亞媽啲姊妹嘅老公。按亞媽家中排叫，如大姨丈、二姨丈咁。
姫野宥彌

姫野宥彌（1996年9月27號—）係日本足球員，司職中場，效力大分三神。
姫路

姫路係日本兵庫縣一個中核市，人口53萬。
姜霏梵

姜霏梵，香港親中派政治人，香港再出發大聯盟發起人之一。
姬㝬

姬㝬（粵拼：gei1 wu4，前890年－前828年），即係周厲王，係姬燮個仔，姬靜老竇，周朝嘅第十代天子。
安重根

安重根（안중근，1879年9月2號—1910年3月26號）係大韓獨立運動人士，刺殺主責日韓合併嘅伊藤博文而出名。
安野希世乃

安野希世乃（1989年7月9號—），舊藝名目澤希世乃，係日本一個配音員，從Avex Artist Academy出身，隸屬avex pictures（經理人）同 FlyingDog, Inc（音樂）。佢宮城縣出身，藝人科中結業。

配音作品一覽
呢個表唔完整，歡迎加料。
安銘

安銘（粵拼：on1 ming4*5，越南文： Yên Minh）係越南河江下轄嘅一個縣。
安鈞璨

安鈞璨（粵拼：ngon1/on1 gwan1 caan3，英文：Shone An；1983年9月20號—2015年6月1號），原名黃益承（wong4 jik1 sing4），係臺灣男藝人，喺臺南市東區出世，輔仁大學舊生。
佢喺2001年至2005年去過可米小子嘅樂隊度唱歌。喺可米小子樂隊解咗散之後，佢成日去中國內地發展個人嘅演藝事業。直到2007年同黃立成一齊合作，去咗臺北市信義區度搞咗PRIMO俱樂部嚟做公關經理。
喺2015年6月1號凌晨，佢因為肝癌死咗，終年31歲。
安鉉範

安鉉範（안현범，1994年12月21號—）係南韓職業足球員。
安錫

安錫（法文：Annecy）係法國一城，上薩華嘅省會，人口有12萬。
安間貴義

安間貴義（1969年5月23號—）係退役日本足球員，教練，執教過甲府風林，及富山勝利。
安陸

安陸係中國湖北孝感一個縣級市，總面積1355平方公里，人口57萬。
太空垃圾

一幅用電腦模擬出嘅圖像；白色嗰啲點點代表圍住地球轉嘅太空垃圾。
太空垃圾（粵拼：taai3 hung1 laap6 saap3；英文：space junk / space debris）係指存在太空當中嘅廢棄人造物體，尤其係存在喺地心軌道（Earth orbit；指環繞地球公轉嘅物體嘅軌道）嗰啲。常見嘅太空垃圾包括咗廢棄嘅人造衛星同火箭等。

歷史
喺冷戰期間，美國同蘇聯進行太空競賽，發射咗好多人造衛星同火箭，呢啲物體喺用完報廢之後就成為太空垃圾，圍住地球轉。

危險
由於太空垃圾以高速環繞地球，所以喺火箭發射升空嗰陣會有機會撞到呢啲太空垃圾，造成危險。而如果太空垃圾多得滯嘅話，人類可能會變到冇辦法安全噉將火箭發射升空，導致人類可能無法再向太空進行探索。
太空卡

太空卡係冇用身份信息登記嘅SIM卡。因為佢冇身份信息登記，所以唔容易俾人憑張卡同個電話嘅使用紀錄追踪到個電話嘅用戶。
有啲國家同地區會要求所有Sim卡用戶都要做實名登記，禁止太空卡流通。
太空工程

太空工程（英文：Astronautics 或者 Cosmonautics）係工程學嘅分支，專門研究離開地球大氣層嘅太空飛行技術。
太空戰

太空戰（space warfare）係指喺太空當中發生嘅戰鬥。呢種戰爭喺廿世紀並冇發生，但就係好多科幻作品鍾意對其作出幻想嘅題材。
寵物小精靈紅版・綠版

寵物小精靈紅版・綠版（日文：ポケットモンスター 赤・緑）係任天堂喺1998年前嘅Game Boy遊戲。
Game Boy 寵物小精靈黃版係1998年出。紅、綠、藍、黃版四版本，合稱四色版。前兩者為寵物小精靈電子遊戲嘅宗師，出版後賣咗過百萬套。
藍版喺紅、綠版發佈咗一年之後先至發售，喺紅、綠版嘅新版，小精靈嘅出現有啲唔同。而黃版就係最後嘅黑白版本，其特別係比卡超會於主角背後出現，亦可以按劇情，蒐集全部三主角。
寵物小精靈超世代

寵物小精靈超世代（日文：ポケットモンスター アドバンスジェネレーション）係寵物小精靈動畫之一，一共有191集。
寵物店

寵物店係賣寵物用品、寵物嘢食（例：狗糧）嘅鋪頭，有啲賣埋貓貓狗狗呢啲寵物。有啲更會做埋寵物美容、按摩，甚至寄宿安排。
寶元

寶元係北宋皇帝趙禎嘅第四個年號，相當於公元1038年到1040年，前後總共3年。
寵物小精靈隨樂拍

《寵物小精靈隨樂拍》（Pokémon Snap）係一隻寵物小精靈影相遊戲，玩影野生寵物小精靈嘅相。家下淨得任天堂64先至有得玩。
寵物小精靈傳說：阿爾宙斯

寵物小精靈傳說：阿爾宙斯（Pokémon Legends: Arceus）係一隻 2022 年出嘅動作 RPG，屬《寵物小精靈系列》。
寵物經濟

寵物經濟由養寵物帶嚟嘅經濟活動。包括相關嘅製造、消費、同埋服務行業。寵物嘢食，獸醫，寵物燕梳，美容服務，訓練學校，酒店寄養，玩具銷售，智能電話 App，網上／傳統節目廣播，運輸接送、主題公園、殯葬服務都有份。
奔跑吧兄弟

《奔跑吧兄弟》（粵語口語譯做跑啦兄弟）又叫跑男，係中國浙江衛視同韓國SBS電視台一齊搞嘅真人騷，原版係韓國《Running Man》。玩法係跑男成員同嗰集嘅嘉賓要去唔同地方做任務，贏嗰隊或者人就會有關於最後一個任務嘅貼士或郇嘢，最後喺某一笪地方做埋最後任務。而最終嘅任務通常都用返《Running Man》嘅“撕名牌”。依家呢套節目總出咗七季，但係喺第五季因為禁韓令而開始改名叫《奔跑吧》。
奔馳嘅馬隊章

奔馳嘅馬隊章係伊斯蘭教典籍《可蘭經》入面嘅第100章（蘇拉）。
奕詝

愛新覺羅奕詝（1831年7月17號—1861年8月22號）係大清皇帝，1850年到1861年在位，史稱清文宗。因在位年號咸豐，又叫咸豐皇帝。
奕詝在位期間，大清內憂外患不斷，太平天國、第二次鴉片戰爭爆發，但佢不思進取，沉迷酒色，搞到慈禧太后干政接近半個世紀，令到大清逐漸衰落。
晚清史（1840年—1911年） 改
重大事件
清皇室重要人物
重要人物
重要組織
奔騰

奔騰（Pentium）係英特爾x86微處理器品牌，1993年推出。
巴路士街

巴路士街（英文：Burrows Street）舊名巴羅街，係香港灣仔一條馬路，由莊士敦道開始，穿過灣仔道去到活道。
巴那族

巴那族（粵拼：baa1 naa5 zuk6；越南文：người Ba Na／𠊛巴那；英文：Bahnar people），又譯巴拿族（baa1 naa4 zuk6），係住喺越南嘅少數民族，主要住喺越南中部中央高原嘅嘉萊省、崑嵩省，同埋海岸地方嘅平定省、富安省等地。佢哋講孟高棉語族嘅語言。

音樂
喺干哥圖（Kon Kotu）村嘅巴那族嘅屋，稱爲郎（Rong）
就好似其他越南中央高原地帶嘅好多民族噉，巴那族演奏住相當多嘅傳統樂器。譬喻低音域嘅鑼、用竹整嘅弦樂器等。

文學
巴那話流傳有敘事詩，喺巴那話叫做「哈門」（h'amon），好似有作品《擔內》（Dam Noi）。呢個係有住數百年嘅傳統，係部激發巴那族靈感嘅文學作品。

節慶
歌克樖（Koh Kpo），呢個節慶做啲㓤傷水牛嘅行爲，以此來感謝神。
巴辛達

巴辛達（José María Basanta，1984年4月3號—）係阿根廷足球員，司職後衞，2013年到2014年入過阿根廷足球代表隊。
巴達隆拿

巴達隆拿（粵拼：baa1 daat6 lung4 naa5；西班牙文：Badalona）係西班牙加泰隆尼亞自治區一座城，住22萬人。
巴那利縣

巴那利縣（粵音：baa1 naa5 lei6 jyun6），係喺泰國北大年府嘅一個縣。家下嘅面積夾埋144.1平方公里，約莫4.3萬人喺呢度住緊。
巴路士

巴路士（Milan Baroš，1981年10月28號—）係捷克一足球員，司職前鋒。
巴達何斯省

巴達何斯省（西班牙文：Provincia de Badajoz）係西班牙易斯特里馬杜拉嘅省，首府巴達何斯。
巴達山省

巴達山省（波斯文：بدخشان ولایت‎）係中東國家阿富汗嘅卅四個省之一。
巴達隆拿尤文圖特

巴達隆拿尤文圖特（英文：Joventut Badalona）係西班牙巴達隆拿嘅職業籃球球會，依家打緊西班牙籃球甲級聯賽。
安祿山

安祿山（703年—757年1月），營州柳城（今日遼寧朝陽）人，胡族，策動安史之亂。
安祿山本身係喺大唐邊境地區生活。因為識六種語言，又熟悉當地，所以由742年計起，安祿山先後出任咗四個州郡嘅節度使，掌握咗今日河北一帶嘅軍政大權。當時奚族同契丹族不時攻過嚟，安祿山平定兩族有功，獲得唐玄宗重用。之後安祿山喺755年年尾發起「安史之亂」，仲喺756年攻佔唐朝首都長安，但係喺757年佢畀佢個仔安慶緒殺咗。

崛起
736年，身為平盧討擊使、左驍衛將軍嘅安祿山因為輕敵打輸仗，畀上司奏請拉去處斬，但係臨行刑嗰陣佢上司又決定暫時唔殺佢住，將佢交畀朝廷發落，之後唐玄宗就饒佢一命。
742年，安祿山做平盧節度使。
744年，安祿山兼任埋范陽節度使。
750年，安祿山受封做東平郡王。
751年，安祿山做埋河東節度使。

作反之前
大約754年嗰陣，當時楊國忠已經認定安祿山會作反，楊國忠同唐玄宗講，試下召安祿山嚟，佢一定唔嚟。但係安祿山就喺754年正月上朝，搞到玄宗更加信任安祿山。太子李亨亦都認為安祿山會作反，佢都有同唐玄宗講，但玄宗唔信。
755年二月，安祿山請求以蕃人將領32人取代漢人將領，韋見素勸唐玄宗唔好批准，但係玄宗都係批准咗。755年六月，玄宗召安祿山嚟長安睇佢個仔安慶宗嘅婚禮，安祿山話有病唔嚟。七月，安祿山話將3千匹馬獻畀朝廷，而且仲派幾千人送啲馬嚟，河南尹達奚珣覺得唔對路，叫朝廷叫安祿山等到冬天先送馬，而且由朝廷派人運送，唔使出動佢啲部隊，之後玄宗亦開始對安祿山起疑。

作反
當時楊國忠掌權，安祿山同佢不和。結果安祿山決定喺755年十一月起兵作反。同年十二月攻佔洛陽。756年正月，安祿山自立為大燕皇帝，改元「聖武」。唐軍本嚟可以守住潼關，再等其他軍隊進攻安祿山後方，但係響玄宗催促之下，潼關啲唐軍侷住喺756年六月出關攻打叛軍，結果慘敗，畀叛軍攻破潼關。唐玄宗危急之下，慌忙逃出京城，長安因此淪陷。

死
757年正月，安祿山俾佢個仔安慶緒殺死。之後安慶緒繼位做大燕皇帝。
安福街遊樂場

安福街遊樂場（英文：On Fuk Street Playground）係香港一公園同遊樂場，喺新界粉嶺安樂村安福街，行政上歸北區。設施有BMX單車場，場有飲水機、售賣機、蔭棚同坐椅、公眾收費電話亭、泛光燈。開朝九晚十一。
安秀道公園

安秀道公園，香港公園之一，遊樂場之一，喺觀塘安秀道，介乎安達邨同安泰邨之間，英文叫On Sau Road Park。行政上歸觀塘區。設施有七人足球場、健體園地、緩跑徑、健身徑，以及健身設施八個。內設男女洗手間、更衣室同貯物櫃。並有暢通易達洗手間、觸覺引路帶、觸覺凸字同觸覺平面圖。全日開放。歸康樂及文化事務署管。
安積四郎

安積四郎係大日本帝國足球員，司職前鋒，日本足球代表隊前成員。

日本足球代表隊
安積四郎喺1923～1925年間爲日本隊出場3次。佢代表日本參加過1923年同1925年遠東運動會。
安福

安福係中國江西吉安一個縣，總面積2793平方公里，人口39萬。
富田晋伍

富田晋伍（1986年6月20號—）係日本足球員，司職中場，效力仙台七夕。
富田耕生

富田耕生（1936年2月4號—2020年9月27號），真名富田耕吉，係日本男配音員。2020年9月27號響屋企因中風而死，終年84歲。

配音作品一覽
呢個表唔完整，歡迎加料。
富田大介

富田大介（1977年4月24號—）係日本足球員，司職後衞，效力德島漩渦。
富田晋矢

富田晋矢（1980年5月8號—）係日本足球員，司職中場，效力過京都不死鳥。
富田林

富田林係日本大阪府一市，人口約莫11萬。
富祖里

富祖里係一個鄂圖曼帝國詩人、作家、藝術家。
富田康仁

富田康仁（1990年4月18號—）係日本足球員，司職中場，效力金澤薩維根。
富田美憂

富田美憂 ，係日本嘅一個女藝人同埋配音員。
廖中萊

丹斯里廖中萊（1961年10月13號—）係馬來西亞政治人物，祖籍客家梅州市大埔縣三河鎮，喺馬來西亞馬六甲州野新縣出世，係第10任馬華公會總會長。佢亦曾經擔任彭亨文冬國會議員、馬來西亞衛生部長等職，並喺2018年馬來西亞大選被黃德擊敗後裸退，成為普通黨員。2013年嘅大選停電事件令佢嘅形象受損，而之後呢件事件被證實為假新聞，大部分民聯（而家希望聯盟）支持者仍然認為佢同埋國民陣線通過停電嘅手段嚟保住政權。
廖中萊於2005年出任馬青總團長，拍檔係馬華前總會長林良實個仔林熙隆。
廖井梅

廖井梅，喺北京出世，香港親中派油畫家。
佢係北京中央美術學院附中畢業嘅，之後入咗中央美術學院讀書，讀咗一年就攞到獎學金去前蘇聯留學。1996年喺俄國國立蘇里柯夫美術學院畢業，攞到藝術碩士學位，之後返北京中央美術學院教書。

家庭
佢係廖東梅嘅姐姐。
廖伊曼

廖伊曼（英文：Eman Liu），香港商界親中陣營政治人、生意人。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表：全國青聯)。2022年，佢喺李家超無提政綱嘅情況下，有份提名李家超參與2022年香港行政長官選舉。
廖仲愷

廖仲愷（粵拼：liu6 zung6 hoi2；1877年4月23號—1925年8月20號），原名恩煦（jan1 heoi2），又名夷白（ji4 baak6），字仲愷，係中國近代嘅革命家，中國國民黨左派成員。廣東歸善人，祖籍廣東梅縣，美國舊金山出世。佢擅長書法同詩詞。
1925年8月20號，佢懷疑俾國民黨右派殺咗。
廖仲愷、何香凝紀念館

廖仲愷、何香凝紀念館係中國廣東廣州嘅名人紀念館同博物館，1982年8月30號開館，喺海珠區仲愷農業工程學院入面近北門，主要紀念廖仲愷同何香凝嘅功績。佢原先係仲愷農校舊址，1982年6月經已列爲廣東省文物保護單位。
廖倬竩

廖倬竩（英文：Ivy Liu，1994年9月9號—）係香港女藝人，2019年度香港小姐競選參選佳麗，最後打入10強。選後加入無綫電視。佢自2020-2021年喺明珠台財經節目《股市直擊》做主播（中文：主播），自2022年開始做《港生活·港享受》主持。
廖亦崟

廖亦崟（英文名William Liao，1985年10月7號—），佢係臺灣臺中人，係中華民國臺灣男藝人，歌唱組合Lollipop@F成員，藝名威廉。2006年出道。
2017年，廖亦崟畀香港奇妙電視請去做開臺首套自製劇《閃婚100天》嘅男主角。
廖俠懷

廖俠懷（1903年—1952年6月17號）係粵劇演員，廣東順德人。藝名新蛇仔，擅長丑生，同半日安、李海泉、葉弗弱並稱「粵劇四大名丑」。
天盒

天盒（英文：skybox）係視像遊戲成日用嘅一種三維電腦圖像技術，指將玩家角色身處嘅世界用一個虛擬嘅方柱包圍住，並且將天同山等嘅影像投射落去個方柱嘅內部表面嗰度，等隻遊戲個虛擬鏡頭無論點轉，玩家都會見到個遊戲世界嘅天同「遙遠」嘅背景嗰度有嘢。
喺廿一世紀初嘅遊戲製作當中，天盒好多時會係圓頂噉形嘅，進一步提升遊戲世界嘅像真度。
天盛

天盛係西夏皇帝李仁孝嘅第三個年號，相當於公元1149年到1169年，前後總共21年。
天生食材必有用

《天生食材必有用》（英文：Eat What You Hate）係香港MakerVille製作嘅飲食節目，由王頌茵‎（Kathy仔）同大廚雷啟裕（雷師傅）主持，2022年12月19號到12月30號逢禮拜一到五23:00－23:30喺香港電視娛樂ViuTV播出。節目主持會請唔同藝人嘉賓挑戰一啲好多人討厭嘅食材，亦會由雷師傅示範點樣將食材變成美食。
天盛歐洲足球頻道

佢喺中國大陸第一間為咗鍾意歐洲足球嘅波迷而開嘅頻道，主要由天盛（上海）數字電視負責市場營運。

史
2005年10月10號挨晚，頻道正式開播，初期節目多數都圍繞歐洲地區嘅足球聯賽為主。尤其係英超、意甲、西甲、德甲呢四大聯賽比較多，亦有時播出部分非歐洲地區啲足球賽事，但凈限收費頻道模式播出。播出初期凈限上海先至有得睇，到2007年同年2月12號落戶北京，9月18號落戶廣州同埋中國大陸各大酒店，12月底正式落戶深圳。之後逐漸向全中國大陸啲城市以收費形式播出。
由於中國大陸嘅足球市場逐漸受到人民關注，加上好多同足球有關啲媒體都注重版權問題，令頻道嘅節目內容開始縮水。從2010年夏天開始，頻道先後停播英超系列節目；隨後因天盛集團破產，連意甲、西甲都停播埋，令節目大幅度縮水，期間凈播其它歐洲地區以外啲足球賽事同埋非足球賽事節目。

停播
2017年3月2號06:00，頻道播完節目後正式停播。具體原因係俾廣東省新聞出版廣電廳通報由於頻道播出嘅專業節目比例太少，嚴重違反咗《廣播電視有線數字收費頻道業務管理暫行辦法》而撤銷呢個頻道。而家頻道播出嘅係測色板。
天皇

天皇 (三皇)：唐人傳說之中，三皇之一，同地皇、人皇並列。
天皇 (神)：唐人中至高神祇天皇大帝，即儒敎嘅昊天上帝同道敎中的玉皇上帝，居處紫微北辰。
天皇 (日本)：日本國君主同元首。
李治：唐高宗李治謚號「天皇大聖大弘孝皇帝」。
天皇 (年號)：朱泚年號。大唐朱泚曾立為皇帝，國號秦，唐德宗興元元年改國號漢，改元天皇。
天盛苑

天盛苑係香港嘅一個居者有其屋屋苑，喺新界天水圍天靖街3號，一共有17座樓，1999年入伙。呢個屋苑喺居者有其屋第十九期乙、第十九期丙、第二十期乙開賣，嗰時嘅開賣價介乎港幣$423,000 - $1,285,400。
天田有希子

天田有希子，係日本嘅一個女藝人同埋配音員。
天監

天監係南梁武帝蕭衍嘅年號，相當於公元502年到519年，前後總共18年。
天皇 (日本)

呢篇天皇 (日本)係政治類嘅楔位文章，未完成；麻煩你幫手加下料，充實佢。
完顏璟

完顏璟（1168年8月31號—1208年12月29號），係大金第六個皇帝，宣孝太子完顏允恭（金顯宗）個仔，1189年到1208年在位，跟廟號叫金章宗。
宏利金融

宏利金融股份有限公司（英文：Manulife，全名 Manufacturers Life Insurance Company；法文：Manuvie，全名 Compagnie d’Assurance-Vie Manufacturers；TSX：MFC，港交所：00945，紐交所：MFC）總部位於加拿大多倫多，係一間喺香港交易所上市嘅保險公司。早喺1887年由約翰·麥克唐納爵士創立。主要業務係提供範圍廣泛嘅金融產品同服務，包括個人人壽保險、團體人壽及醫療保險、團體退休金計劃、再保險服務，以及投資管理服務。
公司喺加拿大註冊，主席係Arthur R Sawchuk，總裁兼首席執行官就係Dominic D'Alessandro鄧立忠。
公司喺多倫多證券交所、NYSE同PSE菲律賓證券交易所掛牌，全部都係代號MFC。
按二零零七年三月三十一號嘅市值計算，宏利金融係全球第六大嘅人壽保險公司。

信貸評級
喺二零零六年，宏利金融旗下攞到評級嘅附屬保險公司獲標準普爾信貸評級（「標準普爾」）將佢嘅財政實力評級由「AA+」調升至「AAA」，反映宏利金融財政實力雄厚。宏利喺香港、澳門與及台灣業務嘅控股公司－香港的宏利人壽保險（國際）有限公司亦係宏利金融旗下其中一間獲給予「AAA」評級嘅附屬公司。「AAA」評級係標準普爾八個評級類別中最高級別，宏利攞到呢個評級，足證佢管理架構完善以及財政狀況穩健。
「AAA」評級係標準普爾二十一個評級類別中最高嘅級別，全球得兩間上市壽險公司嘅附屬保險公司有呢個評級，而宏利金融就係其中一間；而另一間係「股神」巴菲特嘅巴郡公司（Berkshire Hathaway）。
宏利金融中心

宏利金融中心（英文：Manulife Financial Centre）係香港九龍觀塘一棟寫字樓，喺偉業街223號，高24層，2008年起好，發展商係新鴻基地產同恒基兆業地產。
完顏阿骨打

完顏阿骨打（1068年8月1號—1123年9月19號），又叫完顏旻，係大金開國皇帝，1115年建國，史稱金太祖。
宍戶留美

宍戶留美 ，係日本嘅一個女藝人同埋配音員。
宏信922創意園

宏信922創意園（粵拼：wang4 seon3 gau2 ji6 ji6 cong3 ji3 jyun4），簡稱宏信922（wang4 seon3 gau2 ji6 ji6）或922，係中國廣東廣州嘅一間創意藝術園區，亦係珠江隧道到鶴洞大橋之間嘅濱水創意產業帶嘅其一成員，喺荔灣區芳村大道東146號（芳村沖口村附近）。

名
個名出喺工廠最後三個數字——「922」。目的係發掘同弘揚廣東工業歷史文化，希望以創意產業排頭，再打造廣東工業嘅輝煌。

概況
呢間創意園之前係協同和機器廠，佢見證過廣東嘅工業起源同發展，重誕生過中國第一臺柴油機。2009年初，廣州市同荔灣區政府對芳村舊廠房利用發展方面，採用「退二進三」辦法，借廣佛同城化CBD嘅優勢而成立咗創意區。
宏光道

宏光道（Wang Kwong Road）係香港嘅一條行車馬路，響九龍觀塘區西邊嘅九龍灣，由啟福道開始，去到宏照道，1.2公里長。
對衡道

對衡道（英文：Durham Road）係香港九龍嘅一條馬路，喺九龍塘九龍仔中間部份，西面同窩打老道交界，東面就同喇沙利道交界，同附近嘅禧福道、蘭開夏道平行。
正如九龍塘好多路一樣，對衡道都係用英國地名嚟改嘅，佢就用咗對衡郡。
對話分析

對話分析（英文：Discourse analysis）係社科同人文上會用到嘅一種分析，集中於分析長（起碼有幾句句子咁長）嘅文字，分析啲文字內容得嚟又考慮埋語境。
對角線

對角線（粵拼：deoi3 gok3 sin3）係幾何學入面，一個多邊形或者多面體入面嘅兩個頂點連成嘅一條線段（除咗邊之外）。

性質
n邊形嘅對角線有  條。
證明：先揀其中一點，有n個選擇，另一點唔可以揀自己同埋旁邊兩點，所以有n-3個選擇，並且揀咗嗰兩點調轉，都係同一條對角線，所以要除以2。
對正多邊形連接同等長度嘅對角線，會產生相似嘅正多邊形.

長度公式
對於正  邊形，設  係兩個唔同嘅頂點嘅距離，呢兩個頂點由近到遠對應 。
入面嘅  係邊長，呢度令佢等於 。
就有下面嘅長度公式：
...
當
因為正無限邊形嘅一隻內角 ，所以：
 條邊長
 條邊長
 條邊長
...
 條邊長
圖1：
證明：圖1 入面係正多邊形嘅一部分，可以睇到有 ，呢度嘅  係對應外接圓  段弧嘅圓周角。對應一段弧嘅圓心角係  ，所以對應一段弧嘅圓周角係  ，而對應  段弧嘅圓周角就係  ，即係  。
圖2：青色線係想計嘅對角線或邊。
另外，圖2 入面嘅青色線係想計嘅對角線或邊。 圓心角 ，因為對應  段弧。 。
如果令外接圓嘅直徑 ，噉：
對角線長度 
邊長 （即係上式  嗰陣）
所以有：
對角線長度 / 邊長
而用對角線  連接產生嘅正  邊形嘅：
邊長 
面積  邊長
對話樹

對話樹（dialogue tree）：係好多遊戲會用嘅遊戲機制。當玩家要同非玩家角色互動嗰時，佢哋需要由幾個預設嘅選項當中揀要向個非玩家角色「講」啲乜，直至對話結束為止。互動式小說同戀愛模擬遊戲等類型嘅遊戲近乎係完全以呢個機制做重心嘅。
對葉榕

對葉榕（粵拼：deoi3 jip6 jung4；學名：Ficus hispida），又叫牛乳樹（ngau4 jyu5 syu6），係桑科榕屬嘅常綠喬木，原生地南亞、東亞、東南亞到澳洲都係。見諸中國大陸廣東、廣西、海南、貴州、雲南，及馬來西亞、印度、錫金、越南、泰國、不丹、尼泊爾、澳洲。香港原生樹，市內常見。

名
對葉榕
皆因葉兩塊對生而名。
牛乳樹
皆因樹有白汁，似牛奶，藥用多數噉叫。

樣
葉對生，厚紙質，似蛋或橢圓，全緣或有橛齒。菓綠色，生喺落葉枝或者下垂枝上，熟時轉黃。
對角子羣

如果  對  嘅作用係 n-遞移嘅，咁 n 次對角子羣對  嘅作用就係遞移嘅。更一般地，對任何正整數 k，如果  對  嘅作用係 kn-遞移嘅，咁 n 次對角子羣對  嘅作用就係 k-遞移嘅。
Burnside's引理可以用 2 次對角子羣嘅作用嚟證明。
對華政策跨國議會聯盟

對華政策跨國議會聯盟（英文：Inter-Parliamentary Alliance on China）係一個由十八個不同國家同埋歐洲議會，超過170位各國跨黨派國會議員組成嘅一個國際組織。聯盟認為中國共產黨令確保自由同安全嘅民主制度同人權正受到前所未有嘅壓力。聯盟希望通過各國合作以維護基於國際原則下嘅秩序、維護人權、促進公平貿易、加強安全和同埋障國家誠信，處理中國產生嘅人權等問題。
喺成立嘅時侯，多個成員接受訪問亦批評北京打壓香港同新疆，提到北京未經諮詢或香港人同意，繞過香港立法會實施《港版國安法》，打壓香港人嘅人權民主自由。另外佢哋亦希望阻止中國透過借貸、投資或其他方法，侵犯任何發達或新興市場嘅國家或政權嘅主權。

主要事件
喺2020年中共黨員名單曝光事件入面，就係由對華政策跨國議會聯盟對外發佈呢張名單。
對衡

杜倫（英文：Durham），係英國英倫東北面嘅一個地方，喺對衡郡對衡市裏面，以諾曼時期起嘅大教堂同城堡而出名，而嗰座城堡而家係對衡大學嘅校舍。
對衡大學

杜倫大學（Durham University），係英國對衡（杜咸）一間大學，1832年創校，係繼牛津大學同劍橋大學之後英倫第三間大學。
太陽能

太陽能係指響太陽光攞能源。太陽能係好傳統嘅能源，但係發達國家咁重視係十九世紀嘅事。因為化石燃料愈來愈少，用環境成本又高，太陽能開始變得吸引。響山旮旯地方，同太空，好多地方都用太陽能。
太陽能發電

太陽能發電，係發電其中一種方式，用太陽能發電，屬可再生能源。原理係用太陽能板去收集太陽光，將光能轉做電能。
太陽能板

太陽能板，又叫光能板、光伏板，係將好多個太陽能電池鋪成板形嘅發電裝置，可以用光伏效應將光（多數係太陽光）轉換成電能。
太陽花學運

太陽花學運，又叫318學運，係2014年台灣爆發嘅一場學運，事源2014年3月18號晚6點，台北一班民眾因為反對國民黨控制嘅立法院唔去審查清楚就通過同中共簽《兩岸服務貿易協議》，佢哋當中有400幾個學生衝入立法院佔領議事廳靜坐抗議，之後陸陸續續有超過萬名群眾聚集喺立法院外聲援。因為開頭有人向佔領者送一扎太陽花表示撐佢哋，所以呢場社會運動就用太陽花做代表。佔領喺同年4月10號完咗。

海外聲援
喺2014年3月30號，香港一啲大專學生同在港台灣學生遊行組織咗，聲援呢次太陽花學運。
太陽能電池

太陽能電池，又叫光能電池、光伏電池，係可以用光伏效應將光（多數係太陽光）轉做電能嘅電池。
要有效發電，就要將好多個太陽能電池鋪成板形，叫太陽能板。
太陽誕

太陽誕，減筆寫做太陽𧩙、太陽旦，係太陽嘅寶誕。寶誕響三月十九。
太陽質量

（符號：M☉）係天文學上用來測量恆星、星團或者星系等大天體嘅質量單位，顧名思義就係指太陽嘅質量。可以用數學式表示成：
另一種表示方法係：
,
其中係萬有引力常數；係天文單位，指地球同太陽之間嘅平均距離；指年。
宜家嘅天文學已經發展到可以相對精確恁測量天體嘅質量，但係太陽質量爾個概念重會時不時恁用於科普。
寬德

寬德係日本後朱雀天皇嘅一個年號，相當於公元1044年到1046年，前後總共3年。
寬頻

寬頻（Broadband）響電子同電訊學上係指訊號或電路，可以處理到闊啲嘅波頻。頻寬越闊，就可以同時載多啲、傳多啲資料。以無綫電來講，好窄嘅話，只載到摩斯密碼；好闊嘅話，可以傳到人講嘢；再闊啲，可以送埋音樂；再好啲連埋音樂高頻，等佢聽出來效果真啲。電視天綫正常來講可以收到幾個頻道，可以傳多幾個頻道，就叫做寬頻。響資料通訊來講，一個modem經電話綫可以傳到每秒64千bit；同一條電話綫，ADSL就好傳到幾百萬bit，因為咁就叫寬頻喇。
寬平

寬平係日本宇多天皇嘅年號，相當於公元889年到898年，前後總共10年。
寬窄巷子站

寬窄巷子站係中華人民共和國成都地鐵4號綫一個地下鐵站，喺青羊區寬窄巷子後門，2015年12月26號啟用。
寬紋黑脈綃蝶

寬紋黑脈綃蝶（Greta oto）係一種蝴蝶，特徵係其中一啲翼室冇鱗片，變咗透明。
寬弘

寬弘係日本一條天皇嘅一個年號，相當於公元1004年到1012年，前後總共9年。
寬鰓鮟鱇屬

寬鰓鮟鱇屬（學名：Sladenia）係鮟鱇目鮟鱇科嘅其中一個屬。
巴亞勒

巴亞勒地區嘅全部飛地。淡黃色嘅係尼德蘭領土，金黃色嘅係比利時領土。
一棟被國境線界開嘅樓
巴亞勒（荷蘭文：Baarle）係位於尼德蘭同比利時邊境嘅一個地區。政治上分為屬於尼德蘭嘅巴亞勒－拿修市同屬於比利時嘅巴亞勒－夏托厄市，但係由於伊個地區嘅土地歷史上曾經被人多次轉手，因此伊個地區嘅邊境劃分極為複雜，喺尼德蘭領土裡面有成22塊比利時飛地，而伊22塊比利時飛地裡面又有7塊尼德蘭飛地。
巴亞勒地區嘅邊境通常係按照田地嘅邊界來劃嘅。但係喺某啲地方，情況就複雜好多：有啲屋啱啱好被邊境穿過，唔同嘅房間屬於唔同國家嘅領土，喺伊種情況下，當地法律以間屋嘅前門所在嘅領土決定間屋嘅國籍。為咗方便期間，宜家當地絕大部份人都會前門道貼上國旗來表示間屋嘅國籍。
巴什基爾文維基百科

巴什基爾文維基百科係一個非弁利網站，由維基媒體基金會運行。到而家為止，已經超過三萬篇文章。
巴他蝶

巴他蝶係日本電視遊戲寵物小精靈系列入面嘅其中一隻小精靈，編號012。佢係由鐵甲蟲進化成嘅。
巴乍瑪瑪

巴乍瑪瑪，宇宙，環·地·聖高路史·帕查古鐵·任奇·薩加邁華（西班牙文：Juan de Santa Cruz Pachacuti Yamqui Salcamaygua）（1613年）。
巴乍瑪瑪（粵拼：baa1 zaa3 maa5 maa5）或者瑪瑪巴乍（艾馬拉話、奇楚華話：Pachamama／Mamapacha）係個印加文明嘅圖騰，係啲人會獻上祭品嘅女神。祭祀用嘅祭品係啲農產物同家畜，直到而家個拜祭仲繼續緊。佢係個以南美中央安第斯地方爲中心嘅信仰，流傳幾廣，係當地古神話中代表性嘅女神。
喺前哥倫布時期，佢就係先住民嘅信仰。西班牙侵略以後，基督教好深噉滲透當地，完全信仰印加時代嘅神嘅人好少，而巴乍瑪瑪同聖母瑪利亞融合，而家喺祕魯、玻利維亞信仰佢嘅人唔少。但係，近代化嘅波及下，都市嘅後生一趟對宗教唔再抱有關心，信仰慢慢消失緊。但就算係噉講，即使喺都市，信仰嘅儀式作爲節慶、婚禮之際嘅慣習依然殘存落來。
同有母性嘅大地之神巴乍瑪瑪相對，有父性嘅天神稱呼做「巴乍加麥」（Pacha Kamaq）。巴乍加麥往往睇做同太陽神「燕地」（Inti）同一。巴乍加麥同燕地喺印加傳承中係重要嘅神，不過而家佢嘅信仰程度唔及巴乍瑪瑪。
住喺安第斯嘅人，節慶、拜祭飲酒時，會將少量嘅酒從杯度瀨落地面，然後先再飲嘅習慣。瀨酒係向巴乍瑪瑪報告、感謝嘅儀禮。用粟米發酵而成嘅芝乍（Chicha）酒係安第斯地方常見飲品，特別噉喺飲芝乍酒之前要將酒獻畀巴乍瑪瑪（少少噉瀨喺地面）作爲一項禮儀。另外，喺室內呢種驚整污糟嘅場合，酒只需用手指掂下，再落一滴喺地下就得。
喺玻利維亞北波托史（Norte Potosí）地方搞嘅叫典古（Tink'u）嘅拜祭，會毆打人出血來獻畀巴乍瑪瑪（啲血吸入地下），噉樣來祈願豐收。

語源
巴乍瑪瑪意味住「大地如母/大地之母」。
巴乍（pacha）：喺艾馬拉同奇楚華係同一嘅單詞，有「大地、世界、宇宙、時間、時代」嘅意思。
瑪瑪（mama）：阿媽

巴乍瑪瑪嘅權限
巴乍瑪瑪係司掌生育、地力嘅大地之神，呢個土地唔係淨係地理上嘅大地、單純嘅自然，而係意味住總包含，係所有嘢嘅母親。巴乍瑪瑪係表示如山、川等大地所有嘅嘢，係生命之河流過嘅地方，而唔係表現爲特定嘅身姿或者地域。雖然無特定嘅場所位置，但有阿巴芝打（Apachita；象徵巴乍瑪瑪嘅金字塔型嘅細石堆）來集中守候。巴乍瑪瑪作爲神聖嘅大地直接同人間嘅生活鄰接，所以啲人祈願可以從女神嘅大地度獲得食糧同所有嘢。
巴什基爾人

巴什基爾人（粵拼：baa1 sam6 gei1 ji5 jan4）係發源自俄羅斯巴什科爾托斯坦嘅一個族群，屬突厥人分支，估計全球約莫有200萬人，主要用巴什基爾文。
巴伊亞州

巴伊亞州（Bahia）係巴西東北部一州，首府薩爾瓦多。
奧丁

奧丁（古諾斯話：Óðinn）係北歐神話嘅主神同Asgard嘅阿頭。佢代表智慧同戰爭嘅化身。
奠邊東

奠邊東（越南文：Điện Biên Đông）係越南奠邊下轄嘅一個縣。
奢侈品

喺經濟學上，奢侈品（粵拼：ce1 ci2 ban2；英文：luxury goods）係指一啲唔必要、但好多人想要而且通常係有錢人消費嘅產品。例子有名牌嘅手袋同鞋，而食嘅嘢例子就有魚子醬同鵝肝呀噉。
奢侈品相對於必需品。

市場
啲人買奢侈品好多時係為咗展示自己嘅社經地位。
奥田勇斗

奥田勇斗（2001年4月21號—）係日本足球員，打後衞位置，效力大阪飛腳。
奠邊府戰役

奠邊府戰役係法越戰爭嘅一場關鍵戰役，喺1954年3月13號到5月7號喺越南西北部嘅奠邊府打，最後越南獨立同盟會（越盟）打贏咗法國，法國投降同退出中南半島。
奠邊府機場

奠邊府機場（粵音：din6 bin1 fu2 gei1 coeng4）係喺越南奠邊嘅一個機場，喺1954年嗰陣起好兼且開放畀人用嚟搭飛機。
巴素羅富邦

巴素羅富邦（英文：Basil Rathbone，1892年6月13號—1967年7月21號）係一個英國嘅男舞台劇演員、電影演員、電視演員，佢喺1921年出道。
巴統

巴統（ბათუმი）係格魯吉亞阿扎爾自治共和國首府，人口約莫20萬。
巴羅佐

佐沙·曼維·巴羅佐，葡萄牙政治人物，做過歐盟委員會主席。
巴羅斯皮尼奧

巴羅斯皮尼奧（Barros Pinho，1939年5月25號—2012年4月28號）係巴西嘅政治人同詩人，喺巴西皮奧伊州嘅特雷西納出世。曾經喺1985-1986年間做過福塔雷薩市長。
巴罅辣

巴罅辣，早期中文又叫做「孖辣」，而家又譯做巴拉瑞特（對應普通話），澳洲一城。佢英文名Ballarat，維多利亞州第三大城，全國第十七大城，約有九萬七千人。巴罅辣喺十九世界中期，發現黃金，淘金熱為新金山依處，引咗大批人來淘金。
巴羅洛宮

巴羅洛宮（粵拼：baa1 lo4 lok6 gung1；西班牙文：Palacio Barolo）係喺阿根廷布宜諾斯艾利斯嘅高層建築物。高100米。由馬利柯·巴蘭鐵（意大利文：Mario Palanti）設計，1923年竣工。

特徵
佢位於阿根廷首都布宜諾斯艾利斯嘅芒石剌區嘅五月大道（西班牙文：Avenida de Mayo）1370號，係當地地標嘅辦公樓。喺烏拉圭首都蒙特維多，同巴羅洛宮對住嘅係薩和宮（西班牙文：Palacio Salvo）。設計師同巴羅洛宮一樣都係馬利柯·巴蘭鐵，薩和宮高95米。
1997年，佢指定爲阿根廷國家歷史紀念物（西班牙文：Monumentos nacionales de Argentina）。今日嘅巴羅洛宮入面有旅行社、教外國人嘅西班牙文學校、探戈用嘅衣裝店、建築設計事務所、會計事務所、法律事務所等。

歷史
1925年時嘅巴羅洛宮
意大利人建築家馬利柯·巴蘭鐵（意大利文：Mario Palanti），喺1890年從意大利過阿根廷，佢要依賴企業家路易斯·巴羅洛（Luis Barolo）去設計建築。佢嘅基本設計係折衷主義，佢同烏拉圭蒙特維多建設嘅薩和宮（西班牙文：Palacio Salvo）係同一時期嘅設計，所以佢哋風格相似。
巴蘭鐵係但丁嘅狂熱支持者，巴羅洛宮係基於但丁嘅《神曲》嘅世界觀來設計嘅。呢100米高嘅22層同樣按照《神曲》分成三部分。地下一層同一樓表示地獄，二樓到14樓表示煉獄，15樓到22樓表示天堂。建築嘅業主自己使用三層，淨低嘅計劃攞去放租。
1923年竣工時，佢不但係布宜諾斯艾利斯乃至阿根廷、甚至係南美最高嘅建築物。1934年巴西聖保羅高130米嘅馬芝尼利大廈（葡萄牙文：Edifício Martinelli）竣工，南美最高嘅建築物轉移爲馬芝尼利大廈。1935年布宜諾斯艾利斯利鐵羅區高120米嘅卡華納大廈（西班牙文：Edificio Kavanagh）竣工，阿根廷最高嘅建築物轉移爲卡華納大廈。
成都道

成都道（Chengtu Road）係香港一條行車馬路，響香港島南區香港仔，由香港仔大道開始，去到湖南街同香港仔海旁道，同東勝道平行，0.22公里長，個名嚟自中國城市成都。
呢條路係香港仔區內最繁盛嘅路，亦係香港仔中心同香港仔舊區嘅分界。

史
成都道位處香港仔舊時海岸線上面，西面當時係香港仔黃埔船塢。1970年代填海工程之後，成都道變成咗內陸馬路。
成長故仔

成長故仔（英文：coming-of-age story）係故仔嘅一種。個故仔主角係一個未成年嘅人，喺故仔中途佢遇到各種嘅難關，最後透過克服呢啲難關，成為一個成熟嘅大人。
成鐵紀

成鐵紀係古元古代入面第一個紀，響25億年到23億年之前，即係響層侵紀之前。名稱源自藻類或者細菌開始做光合作用，造成大氧化事件，氧化鐵同藻類交替沉積出條狀鐵層。
地質時代
成都雙流國際機場

成都雙流國際機場（簡化字：成都双流国际机场）係中華人民共和國一機場，位於成都。
國際客運航點（2013年）
維基同享有多媒體嘅嘢：Chengdu Shuangliu International Airport
我

我，文言又叫余同吾，係代名詞，係第一人稱，即係講嘢嘅人嘅自稱。我嘅眾數叫我哋，文言叫我等、余等或者吾等。

英文
英文我係I，個I必定係大楷，我哋係we。受格同與格，我叫me，我哋叫us。
成都西站

成都西站（粵拼：sing4 dou1 sai1 zaam6）係四川成都嘅鐵路站，位置喺青羊區武青北路，喺2002年12月隨成都樞紐西環線建成通車:136。车站在建成初期为货运站，设有1条正线和3条到发线，最初係貨運站，喺2018年12月28號開辦客運業務。
奧夫雷貢

奧華羅·奧夫雷貢·薩列多 （西班牙文：Álvaro Obregón Salido，1880年2月19號—1928年7月17號）係墨西哥軍人同政治人，喺1920年至1924年間出任第三十九任墨西哥總統。
奧威爾主義

奧威爾主義（英文：Orwellism），形容詞係奧威爾式（英文：Orwellian），係指英國左翼作家、社會評論家佐治奧威爾所描述嘅，破壞自由開放社會嘅社會福祉嘅做法。具體可以指現代專制政權，藉由嚴厲執行政治宣傳、監視、故意提供虛假資料、否認事實（雙重思想）同埋操縱過去（包括咗製造「非人」，意指喺公共記錄同記憶層面抹殺一個人過去嘅存在）嘅政策，來到去控制社會。
奧威爾對呢啲做法嘅描述，主要喺啲諷刺寓言小說度見到，特別係反烏托邦小說《一九八四》。《一九八四》描述咗如下世界觀：喺一極權統治嘅國度，當權者監控人民、對人民施以思想控制、藉口消滅異己，以及編篡事實與歷史等。不過，對雙言巧語嘅批判就唔限於小說，其他作品形式度都可以搵到，例如雜文集《政治與英語》。
奧塞梯人

奧塞梯人係發源自高加索奧塞梯嘅一個族群，主要分佈響俄羅斯北奧塞梯-阿蘭、格魯吉亞同南奧塞梯，估計全球約莫有75萬人，主要用奧塞梯文。
奧塞梯文

奧塞梯文（Ирон ӕвзаг），係俄羅斯同格魯吉亞奧塞梯地區用嘅語言，有超過57萬人用。
廉政公署公務酬酢、餽贈及外訪規管制度和程序獨立檢討委員會

廉政公署公務酬酢、餽贈及外訪規管制度和程序獨立檢討委員會（英文：Independent Review Committee on ICAC's Regulatory Systems and Procedures for handling Official Entertainment, Gifts and Duty Visits）係香港政府嘅諮詢委員會，喺2013年5月成立。委員會係獨立於廉政公署嘅非法定諮詢組織，專門就廉政公署執行公務期間所接受嘅酬酢與餽贈，以及外訪期間所接受嘅款待進行覆核檢討，並就完善申報制度嘅措施提出建議，以期喺湯顯明任廉政專員時收受餽贈及濫用公款嘅醜聞發生之後，能夠重建廉政公署嘅公信力。

組成
獨立檢討委員會由四名成員組成，全部由香港特別行政區行政長官委任。
主席：
周松崗，亦係貪污問題諮詢委員會主席
委員：
區嘯翔
梁智仁教授
梁智鴻醫生

職能
獨立檢討委員會直接向行政長官負責，並提交檢討報告，除咗法律上嘅考慮，委員會嘅報告將會公開。
以下係委員會嘅工作範圍：
檢討廉政公署處理公務酬酢、餽贈及外訪開支嘅規管制度和程序，包括申請、報銷同審批嘅安排。
覆核廉政公署各級人員喺上任廉政專員任期內，喺規管制度同程序下嘅符合規定情況。
就任何有助改善規管制度嘅程序和措施提出建議。
廈門銀行中心

廈門銀行中心（簡化字：厦门银行中心），廈門當地簡稱銀行中心（银行中心），係中國福建省廈門市嘅一間銀行中心兼寫字樓，喺1999年6月起好，位置喺思明區厦禾路189號。呢間大樓由裕景（廈門）物業開發。滙豐銀行、中國銀行、法國里昂信貸銀行、廈門商業銀行、日本三井物產株式會社駐廈門代表處、泛亞班拿公司、東方海外貨櫃航運（中國）有限公司廈門辦事處、 有利集運（中國）有限公司、羅姆電子（香港）有限公司、鐵行渣華有限公司、廈門東南融通系統工程有限公司同中國石油等卅幾間企業喺嗰間嘢進駐。
廉政公署

以下國家或地區設有獨立嘅反貪污執法機構，通稱為廉政公署，簡稱廉署。
香港廉政公署（ICAC），響1974年成立。
澳門廉政公署（CCAC），響1975年成立。
澳洲新南威爾斯州亦都設立咗廉政公署，響1988年成立。
澳洲南澳洲亦都設立咗廉政公署，響2013年成立。
韓國嘅國家清廉委員會（KICAC），響2002年成立。
廉布文

廉布文（粵拼：lim4 bou3 man4*2；廉布文：ᤕᤰᤌᤢᤱ ᤐᤠᤴ，音標：/yɑktʰuŋ pan/，拉丁轉寫：yakthung pān）係種屬於漢藏語系嘅語言。住喺尼泊爾同印度嘅廉布人（英文：Limbu people）講呢種話。呢種語言用廉布字母（英文：Limbu alphabet）記錄。
廉布人自稱做「若通」（Yakthung），而佢哋嘅話則叫做「若通班」（Yakthung pān）。廉布文有四大方言：皮打比（Phedape）、查他里（Chhathare）、淡八歌利（Tambarkhole）、班他里（Panthare）。
喺咁多方言當中，皮打比方言最多人講，大多數廉布人都聽得明呢種方言。不過生產、控制知識嘅學者主要來自班他里方言嘅人，所以班他里話有成爲標準語嘅趨勢。就好似班他里嘅廉布人喺中央政治、行政上佔據優勢噉，佢哋試住令佢哋嘅方言成爲標準嘅廉布文方音。
廉布話係尼泊爾、大吉嶺、樟樹、錫金、不丹、緬甸、泰國講同寫嘅主要語言之一。而家，啲語言學者得出結論話廉布文同藏文、絨巴話類似。
喺廉布人用師利章嘉（Sirijanga）字母前，喺東尼泊爾通用絨巴字母，特別係茂絨（Maurong）地區。師利章嘉字母消失咗就來800年，係地-昂師·師利宗嘉·先·提比（Te-ongsi Sirijunga Xin Thebe）復活咗呢種字母。

分佈
據《民族語》，講呢種話嘅人主要分佈喺尼泊爾。
戈詩專區（Kosi）
坦古打區（Dhankuta）
山古華沙琶區（Sankhuwasabha）
地克拉通區（Tehrathum）
摩冷區（Morang）
美知專區（Mechi）
塔里宗區（Taplejung）
班芝他區（Panchthar）
義藍區（Ilam）
查巴區（Jhapa）

方言
據《民族語》，下面係廉布文嘅方言。
第一區方言
班他里（Panthare）
罩必些（Chaubise）
羊各洛伽（Yanggrokke）
第二區方言
皮打比（Phedappe）
淡八歌利（Tamorkhole）
第三區方言
查他里（Chhathar）
羊各洛伽、罩必些係班他里方言嘅細變種。皮打比同淡八歌利相似。查他里方言冇咁易畀另外兩個大方言嘅人聽得明。喺錫金講嘅廉布文方言亦係班他里。

師利章嘉字母
廉布文字。灰色嗰啲字係而家廢咗嘅。
廉布、絨巴、尼婆羅係喜馬拉雅中部僅有嘅三種有自己文字嘅漢藏語種。廉布字母，或者叫師利章嘉字母，係18世紀早期發展嘅，當時正值佛教喺錫金擴張，而廉布彎（Limbuwan）仲係屬錫金。廉布字母嘅創製大概同絨巴字母創製同期，大約喺錫金第三任國王在位時期。不過啲人多數信廉布字母係由9世紀時嘅師利章嘉王設計嘅。之後廉布字母畀跌耶-昂師·師利章嘉二世（Tye-Angsi Sirijanga II）重新設計推廣。因爲師利章嘉二世用咗佢大部分時間來發展廉布人及其文化、文字，所以啲人認爲佢係9世紀師利章嘉王嘅轉世。
因爲師利章嘉二世係個有驚人影響力嘅人，廉布文化發展得好快，多桑（Tasang）僧侶好驚佢。呢班僧人擔心師利章嘉二世會改變錫金嘅社會、文化、語言嘅構成。於是，多桑僧侶捉住咗師利章嘉，將佢綁喺樖樹度，用毒箭射死佢。
廉布同絨巴字母都係錫金佛教擴張時期設計嘅。不過，師利章嘉係個廉布出身嘅佛教徒，喺錫金嘅大喇嘛之下學過佛。所以師利章嘉賜名做「楊祿（Yangrup）嘅多傑喇嘛」。
佢嘅語言、字母受藏文同天城字嘅雙重影響。唔同大多數嘅婆羅米文字，佢冇單獨嘅獨立元音字母，代替嘅係用元音附加符表示。
自18世紀末葉以來，尼泊爾嘅廉布文用得好少。因爲佢哋社羣嘅文化特徵畀啲統治精英認爲係對國家統一嘅威脅。佢哋禁咗廉布文，唔準啲人寫佢哋嘅文字。雖然無具體嘅法律，但加德滿都方面根據所謂嘅安全法落指示去禁廉布文。

寫
廉布文有獨自嘅文字，佢嘅字母同藏文、錫金文字母類似。因爲尼泊爾禁止咗廉布文嘅教學，所以喺尼泊爾，大部分廉布人嘅母語書寫水平低過佢哋嘅尼泊爾文水平。雖然好多書被迫用天城字或者羅馬字來寫廉布文，但而家廉布字母已經電腦化咗，所以能夠用呢種字來出版文章。

出版
廉布文有好多書、刊物出版。《晨星》（Tanchoppa）係自1995年開始出版嘅廉布文月刊。之外亦有其他出版。已知最老嘅廉布文書面材料出自1850年代嘅大吉嶺，係現代廉布文書寫嘅先聲。而家呢啲文物收藏喺倫敦嘅印度圖書館。

教
喺尼泊爾，廉布文僅私人教授。尼泊爾政府出版咗小學生一到五年級用嘅教科書，畀民間教學用。
喺錫金，自從1970年代，啲英文中學都有廉布文課程，作爲廉布地區嘅語文科。有超過四千嘅學生從300個老師度每日學一個鐘。1到12年級廉布文課本亦有提供。

參攷文獻
Driem, George van（佐治·范·德廉） (1987年)。《A grammar of Limbu（Mouton grammar library; 4；《廉布文語法》）》。柏林：Mouton de Gruyter。ISBN 3-11-011282-5。 {{cite book}}: Cite has empty unknown parameter: |1= (help)
西義郎、龜井孝、河野六郎、千野榮一 (1993年)。《リンブ語（《廉布語》）, 三省堂語言學大辭典.5》 (日文)。東京：三省堂。頁 418a-447b。
廈門話

廈門話係福建廈門嗰頭講嘅語言，屬閩語閩南話嘅分支，主要喺閩南地區通行。